ΚΑΝΟΝΙΣΜΟΣ (ΕΟΚ) αριθ. 791/91 ΤΗΣ ΕΠΙΤΡΟΠΗΣ της 27ης Μαρτίου 1991 για την προσαρμογή των ισοτιμιών που πρέπει να εφαρμοστούν στο γεωργικό τομέα και που καθορίζονται από τον κανονισμό (ΕΟΚ) αριθ. 1678/85 του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (2) και ιδίως το άρθρο 6 παράγραφος 2 και το άρθρο 6α παράγραφος 2, Εκτιμώντας: ότι οι γεωργικές ισοτιμίες που εφαρμόζονται σήμερα καθορίστηκαν από τον κανονισμό (ΕΟΚ) αριθ. 1678/85 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3609/90 (4)- ότι, σε περίπτωση επανευθυγράμμισης στο πλαίσιο του ευρωπαϊκού νομισματικού συστήματος, το άρθρο 6 του κανονισμού (ΕΟΚ) αριθ. 1677/85 προβλέπει ότι, σύμφωνα με τη διαδικασία που προβλέπεται στο άρθρο 12 του ίδιου κανονισμού, οι γεωργικές ισοτιμίες των κρατών μελών προσαρμόζονται έτσι ώστε να εξαλείψουν, κατά τμήματα, τις νέες νομισματικές διαφορές που προκύπτουν- ότι, δυνάμει του άρθρου 6α του εν λόγω κανονισμού, οι γεωργικές ισοτιμίες ενός κράτους μέλους σε ό,τι αφορά τον τομέα του χοιρείου κρέατος πρέπει να προσαρμοσθούν έτσι ώστε να αποφευχθεί, μέχρις ενός ορίου, η εφαρμογή νομισματικών εξισωτικών ποσών- ότι, λόγω του νομισματικού επανευθυγραμμισμού της 6ης Οκτωβρίου 1990 και λαμβανομένου υπόψη του κανονισμού (ΕΟΚ) αριθ. 3578/88 της Επιτροπής της 17ης Νοεμβρίου 1988 για τον καθορισμό των λεπομερειών εφαρμογής του καθεστώτος της αυτομάτου καταργήσεως των αρνητικών νομισματικών εξισωτικών ποσών (5), όπως τροποποιήθηκε τελευταία από τον κανονισμό (ΕΟΚ) αριθ. 287/91 (6), πρέπει να καθοριστούν νέες γεωργικές ισοτιμίες της δραχμής για την περίοδο εμπορίας 1991/92 με την επιφύλαξη των τροποποιήσεων που προκύπτουν από αποφάσεις του Συμβουλίου ή γεγονότα νομισματικής φύσης- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα IV του κανονισμού (ΕΟΚ) αριθ. 1678/85 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Μαρτίου 1991.

[Source: multi_eurlex | Tokens: 2295]